Rather Be

«Rather Be», անգլիական Clean Bandit խմբի երգը, որի ձայնագրմանը մասնակցել է նաև բրիտանացի երգչուհի Ջեսս Գլիննը։ Երգը թողարկվել է 2014 թվականի հունվարի 17-ին որպես խմբի New Eyes (2014) առաջին ստուդիական ալբոմի չորրորդ սինգլ։ Երգի տեքստը գրել են խմբի մասնակիցներ Գրեյս Չատտոն ու Ջեք Փաթերսոնը Ջեյմս Նեյպիրի ու Նիկոլ Մարշալի համահեղինակությամբ, Գրեյս Չատտոն և Ջեք Փաթերսոնը հանդես են եկել նաև որպես սինգլի պրոդյուսերներ։ Warner Music Group-ը թողարկել է մի շարք պաշտոնական ռեմիքսներ All About She, Cash Cash խմբերի և OVERWERK-ի մասնակցությամբ։
Երգը UK Singles Chart հիթ-շքերթում իր նորամուտը կատարել է առաջին հորիզոնականում և դարձել երկրորդ ամենաշատ վաճառված սինգլը 2014 թվականին, ինչպես նաև հունվարին ամենաշատ վաճառված սինգլը 1996 թվականին Babylon Zoo-ի «Spaceman» երգից հետո։ «Rather Be» երգը հիթ-շքերթը գլխավորել է չորս շաբաթ, իսկ սինգլի թողարկումից ի վեր վաճառվել է ավելի քան մեկ միլիոն օրինակ։ Ձայնագրությունների թողարկման  բրիտանական ասոցիացիայի կողմից երգն ստացել է եռակի պլատինե սինգլի կարգավիճակ։ Billboard Hot 100 հիթ-շքերթում երգը հասել է մինչև իններորդ հորիզոնական։ Billboard հրատարակությունը «Rather Be» երգը ներառել է 2014 թվականի լավագույն սինգլների չորրորդ հորիզոնականում։
«Rather Be» երգն սրժանացել է միջազգային ճանաչման ճապոնացի դերասանուհի Հարուկա Աբեի մասնակցությամբ վիրուսային հոլովակի շնորհիվ, «Գրեմմի» 57-րդ մրցանակաբաշխությունում երգը հաղթել է «Լավագույն պարային ձայնագրություն» անվանակարգում։


== Առևտրային հաջողություն ==
«Rather Be» երգը UK Singles Chart հիթ-շքերթում իր նորամուտը կատարել է առաջին հորիզոնականում և եղել մեկ շաբաթում ամենաշատ վաճառվող երրորդ սինգլը 2014 թվականին (Band Aid 30-ի «Do They Know It’s Christmas?» և Բեն Հանոուի «Something I Need» երգերից հետո) ու հունվարին ամենաշատ վաճառված սինգլը 1996 թվականին Babylon Zoo-ի «Spaceman» երգից հետո։ Երգի հիթ-շքերթը գլխավորել է չորս շաբաթ՝ մնալով այդ հորիզոնականն ամենաերկարն զբաղեցրած երգւը երեք տարվա ընթացքում։ «Rather Be» երգը դարձել է 2014 թվականին Մեծ Բրիտանիայում երկրորդ ամենաշատ վաճառված սինգլը՝ մինչ տարվա վերջ վաճառվելով ավելի քան 1,13 միլիոն օրինակով։ Միացյալ Նահանգների Billboard Hot 100 հիթ-շքերթում երգը զբաղեցրած լավագույն հորիզոնականը եղել է տասներորդը. դա առաջին անգամն էր, որ Clean Bandit-ի երգն ընդգրկվել է ամերիկյան հիթ-շքերթում։ Երգն ունեցել է մեծ հաջողություն աշխարհում՝ ընդգրկվելով լավագույն երգերի ցանկում 13 տարբեր երկրներում։
Առաջին շաբաթվա ընթացքում Մեծ Բրիտանիայում վաճառվել է սինգլի ավելի քան 163 հազար օրինակ։ Հունվարին սովորաբար շատ ցածր են լինում սինգլների ու ալբոմների վաճառքները։ Սակայն «Rather Be» երգը խախտել է այդ ավանդույթն՝ դառնալով հունվարին թողարկված ամենաշատ վաճառված սինգլը 1996 թվականին Babylon Zoo-ի «Spaceman» երգից հետո։ 2015 թվականի օգոստոսին Ձայնագրությունների թողարկման բրիտանական ասոցիացիան «Rather Be» երգը հավաստագրել է որպես եռակի պլատինե սինգլ, և այն դարձել է հարյուրամյակի վեցերորդ սինգլը, որ հասել է նման արդյունքի։ Top 75 UK Singles Chart-ում երգը մնացել է 73 շաբաթ՝ սահմանելով այդ հիթ-շքերթում անընդմեջ ընդգրկված լինելու ժամանակի նոր ռեկորդ (ավելի ուշ այդ ռեկորդը կրկնել է Էդ Շիրանն իր «Thinking Out Loud» երգով)։ Մինչ 2017 թվականի սեպտեմբեր Մեծ Բրիտանիայում վաճառվել է սինգլի ավելի քան 1 283 000 մաքուր օրինակ, ինչպես նաև ավելի քան 93 միլիոն սթրիմինգ, ինչն ընդհանուր առմամբ կազմում է 2 219 000 օրինակ կոմբինացված վաճառք։


== Երգացանկ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
Clean Bandit խմբի պաշտոնական կայքը